smcproject/ml-wiki-sentences huggingface dataset:
പരമ്പരാഗത റേഡിയോഗ്രാഫിയിൽ ഒരു ഇമേജ് സൃഷ്ടിക്കുന്നതിന്, ഒരു എക്സ്-റേ ജനറേറ്റർ ഉപയോഗിച്ച് എക്സ്-റേകളുടെ ഒരു ബീം നിർമ്മിക്കുകയും വസ്തുവിന് നേരെ അത് പ്രൊജക്റ്റ് ചെയ്യുകയും ചെയ്യുന്നു.
വസ്തുവിന്റെ സാന്ദ്രതയെയും ഘടനയെയും ആശ്രയിച്ച് ഒരു നിശ്ചിത അളവിലുള്ള എക്സ്-റേയോ മറ്റ് വികിരണങ്ങളോ വസ്തു ആഗിരണം ചെയ്യുന്നു.
വസ്തുവിലൂടെ കടന്നുപോകുന്ന എക്സ്-റേകൾ ഒബ്ജക്റ്റിന് പിന്നിൽ ഒരു ഡിറ്റക്ടർ (ഫോട്ടോഗ്രാഫിക് ഫിലിം അല്ലെങ്കിൽ ഡിജിറ്റൽ ഡിറ്റക്ടർ) ഉപയോഗിച്ച് പിടിച്ചെടുക്കുന്നു.
ഈ സാങ്കേതികവിദ്യ ഉപയോഗിച്ച് പരന്ന ദ്വിമാന ചിത്രങ്ങൾ സൃഷ്ടിക്കുന്നതിനെ പ്രൊജക്ഷണൽ റേഡിയോഗ്രഫി എന്ന് വിളിക്കുന്നു.
കംപ്യൂട്ടഡ് ടോമോഗ്രഫിയിൽ (സിടി സ്കാനിംഗ്) ഒരു എക്സ്-റേ സ്രോതസ്സും അതിനോട് ബന്ധപ്പെട്ട ഡിറ്റക്ടറുകളും ഒരു കോണാകൃതിയിലുള്ള എക്സ്-റേ ബീമിലൂടെ ശരീരത്തിന് ചുറ്റും കറങ്ങുന്നു.
ശരീരത്തിലെ ഏതൊരു ബിന്ദുവും പല ദിശകളിൽ നിന്നും വ്യത്യസ്ത സമയങ്ങളിൽ പല ബീമുകളാൽ കടന്നുപോകുന്നു.
ഈ ബീമുകളുടെ അറ്റൻയുവേഷൻ സംബന്ധിച്ച വിവരങ്ങൾ സംയോജിപ്പിച്ച് ത്രിമാന ചിത്രങ്ങൾ സൃഷ്ടിക്കുന്നതിന് കണക്കുകൂട്ടലിന് വിധേയമാക്കുന്നു.
മെഡിക്കൽ ഉപയോഗങ്ങൾ
വ്യത്യസ്ത സാന്ദ്രതകളുള്ള വിവിധ പദാർത്ഥങ്ങളാൽ ശരീരം നിർമ്മിതമായതിനാൽ, അയണൈസിംഗ്, നോൺ-അയോണിംഗ് റേഡിയേഷൻ എന്നിവ ഉപയോഗിച്ച് ശരീരത്തിന്റെ ആന്തരിക ഘടന ഒരു ഇമേജ് റിസപ്റ്ററിൽ പകർത്താൻ കഴിയും.
അയോണൈസിംഗ് റേഡിയേഷന്റെ കാര്യത്തിൽ, സാന്ദ്രമായ പദാർത്ഥങ്ങൾ ( കാൽസ്യം അടങ്ങിയ അസ്ഥികൾ പോലെ) എക്സ്-റേ ഫോട്ടോണുകൾ ആഗിരണം ചെയ്യുന്നു.
റേഡിയോഗ്രാഫിക് ഇമേജുകൾ ഉപയോഗിച്ച് ശരീരഘടന പഠിക്കുന്നത് ഉൾപ്പെടുന്ന പഠന മേഖല റേഡിയോഗ്രാഫിക് അനാട്ടമി എന്നറിയപ്പെടുന്നു.
മെഡിക്കൽ റേഡിയോഗ്രഫി സാധാരണയായി റേഡിയോഗ്രാഫർമാരാണ് നടത്തുന്നത്, അതേസമയം ഇമേജ് വിശകലനം നടത്തുന്നത് സാധാരണയായി റേഡിയോളജിസ്റ്റുകളാണ് .
ചില റേഡിയോഗ്രാഫർമാർ ചിത്ര വ്യാഖ്യാനത്തിലും വൈദഗ്ദ്ധ്യം നേടിയിട്ടുണ്ട്.
മെഡിക്കൽ റേഡിയോഗ്രഫിയിൽ വിവിധ തരത്തിലുള്ള ഇമേജുകൾ നിർമ്മിക്കുന്ന വിവിധ രീതികൾ ഉൾപ്പെടുന്നു, അവയിൽ ഓരോന്നിനും വ്യത്യസ്ത ക്ലിനിക്കൽ ആപ്ലിക്കേഷനുണ്ട്.
പ്രൊജക്ഷണൽ റേഡിയോഗ്രാഫി ഒരു എക്സ്-റേ ജനറേറ്ററും ഒരു ഡിറ്റക്ടറും ഉപയോഗിക്കുന്ന പ്രൊജക്ഷണൽ റേഡിയോഗ്രാഫി.
ഒരു വസ്തുവിനെ എക്സ്-റേകളിലേക്കോ മറ്റ് ഉയർന്ന ഊർജ്ജ രൂപങ്ങളിലുള്ള വൈദ്യുതകാന്തിക വികിരണങ്ങളിലേക്കോ തുറന്നുകാട്ടുകയും തത്ഫലമായുണ്ടാകുന്ന ബീം (അല്ലെങ്കിൽ "ഷാഡോ") ഒരു ചിത്രമായി പകർത്തുകയും ചെയ്യുന്നതിനെ "പ്രൊജക്ഷൻ റേഡിയോഗ്രാഫി" എന്ന് വിളിക്കുന്നു.
ഒരു ഫ്ലൂറസെന്റ് സ്‌ക്രീൻ ഉപയോഗിച്ച് "നിഴൽ" വെളുത്തതാക്കി മാറ്റാം, അത് പിന്നീട് ഫോട്ടോഗ്രാഫിക് ഫിലിമിൽ പകർത്തിയേക്കാം, അല്ലെങ്കിൽ പിന്നീട് "വായിക്കാൻ" ഒരു ഫോസ്‌ഫർ സ്‌ക്രീനിൽ പതിപ്പിക്കുകയോ, അല്ലെങ്കിൽ നേരിട്ട് സോളിഡ്-സ്റ്റേറ്റ് ഡിറ്റക്ടറുകളുടെ (ഡിആർ-ഡിജിറ്റൽ ക്യാമറയിലെ സിസിഡിയുടെ വളരെ വലിയ പതിപ്പിന് സമാനമാണ്) മാട്രിക്സിനെ സജീവമാക്കുകയോ ചെയ്യാം.
എല്ലുകളും ചില അവയവങ്ങളും ( ശ്വാസകോശം പോലുള്ളവ) പ്രത്യേകിച്ച് പ്രൊജക്ഷൻ റേഡിയോഗ്രാഫിക്ക് വളരെ അനുകൂലമാണ്.
ഉയർന്ന ഡയഗ്നോസ്റ്റിക് പ്രാധാന്യവും എന്നാൽ താരതമ്യേന കുറഞ്ഞ ചെലവുമുള്ള രീതിയാണിത്.
കാത്സ്യവുമായി താരതമ്യപ്പെടുത്തുമ്പോൾ കാർബണിന് വളരെ കുറഞ്ഞ എക്സ്-റേ ക്രോസ് സെക്ഷൻ ഉള്ളതിനാൽ മൃദുവായതും കഠിനവുമായ ശരീരഭാഗങ്ങൾ തമ്മിലുള്ള വ്യത്യാസം ഇത് വ്യക്തമാക്കും.
കമ്പ്യൂട്ടഡ് ടോമോഗ്രഫി മുകളിൽ ഇടതുവശത്തുള്ള ഒരു 3D റെൻഡർ ചെയ്ത ചിത്രം ഉൾപ്പെടെ, കമ്പ്യൂട്ട് ചെയ്ത ടോമോഗ്രാഫിയിൽ നിന്ന് സൃഷ്ടിച്ച ചിത്രങ്ങൾ.
കമ്പ്യൂട്ടേർഡ് ടോമോഗ്രാഫി അല്ലെങ്കിൽ സിടി സ്കാൻ (മുമ്പ് CAT സ്കാൻ എന്നറിയപ്പെട്ടിരുന്നു, ഇതിൽ "A" എന്നതിന്റെ വിപുലീകരണം "ആക്സിയൽ" എന്നായിരുന്നു) മൃദുവും കഠിനവുമായ ടിഷ്യൂകളുടെ ചിത്രങ്ങൾ സൃഷ്ടിക്കുന്നതിന് കമ്പ്യൂട്ടറുമായി ചേർന്ന് അയോണൈസിംഗ് റേഡിയേഷൻ (എക്‌സ്-റേ റേഡിയേഷൻ) ഉപയോഗിക്കുന്നു.
രോഗിയെ ബ്രെഡ് പോലെ അരിഞ്ഞത് പോലെയാണ് ഈ ചിത്രങ്ങൾ കാണുന്നത് ("ടോമോഗ്രഫി"യിലെ "ടോമോ" എന്നാൽ "സ്ലൈസ്" അഥവാ അരിഞ്ഞത് എന്നാണ് അർഥം).
ഡയഗ്‌നോസ്റ്റിക് എക്‌സ്-റേകളേക്കാൾ ഉയർന്ന അളവിൽ അയോണൈസിംഗ് എക്‌സ്-റേഡിയേഷൻ സിടി ഉപയോഗിക്കുന്നുണ്ടെങ്കിലും (രണ്ടും എക്‌സ്-റേ റേഡിയേഷൻ ഉപയോഗിക്കുന്നു), സാങ്കേതികവിദ്യയുടെ പുരോഗതിക്കൊപ്പം, സിടി റേഡിയേഷന്റെ അളവും സ്‌കാൻ സമയവും കുറയുന്നു.
സിടി പരിശോധന സമയം പൊതുവെ കുറവാണ്.
കാണേണ്ട ടിഷ്യുകളെ ആശ്രയിച്ച് കോൺട്രാസ്റ്റ് ഏജന്റുകളും പലപ്പോഴും ഉപയോഗിക്കാറുണ്ട്.
റേഡിയോഗ്രാഫർമാർ ആണ് ഈ പരിശോധനകൾ നടത്തുന്നത്, ചിലപ്പോൾ അവർ ഒരു റേഡിയോളജിസ്റ്റുമായി ചേർന്ന് (ഉദാഹരണത്തിന്, ഒരു റേഡിയോളജിസ്റ്റ് സിടി-ഗൈഡഡ് ബയോപ്സി നടത്തുമ്പോൾ) പ്രവർത്തിക്കുന്നു.
ഡ്യുവൽ എനർജി എക്സ്-റേ അബ്സോർപ്റ്റിയോമെട്രി
ഡ്യുവൽ എനർജി എക്സ്-റേ അബ്സോർപ്റ്റിയോമെട്രി (DEXA), അല്ലെങ്കിൽ ബോൺ ഡെൻസിറ്റോമെട്രി, പ്രാഥമികമായി ഓസ്റ്റിയോപൊറോസിസ് പരിശോധനകൾക്കായി ഉപയോഗിക്കുന്നു.
ഇത് പ്രൊജക്ഷൻ റേഡിയോഗ്രാഫി അല്ല, കാരണം എക്സ്-റേകൾ 2 ഇടുങ്ങിയ ബീമുകളിൽ പുറന്തള്ളി, അവ രോഗിക്ക് കുറുകെ 90 ഡിഗ്രിയിൽ സ്കാൻ ചെയ്യുന്നു.
സാധാരണയായി ഇടുപ്പ് (തുടയെല്ലിന്റെ തല), താഴത്തെ പുറം (നട്ടെല്ല്) അല്ലെങ്കിൽ കുതികാൽ (കാൽക്കനിയം) എന്നിവ ചിത്രീകരിക്കപ്പെടുന്നു, കൂടാതെ ഇത് അസ്ഥികളുടെ സാന്ദ്രത (കാൽസ്യത്തിന്റെ അളവ്) നിർണ്ണയിക്കുകയും ഒരു നമ്പർ (ഒരു ടി-സ്കോർ) നൽകുകയും ചെയ്യുന്നു.
ഒടിവുകൾ, വീക്കം മുതലായവയ്ക്ക് കൃത്യമായ ഡയഗ്നോസ്റ്റിക് ഇമേജ് ഉണ്ടാക്കാൻ ചിത്രത്തിന്റെ ഗുണനിലവാരം പര്യാപ്തമല്ലാത്തതിനാൽ, ബോൺ ഇമേജിംഗിനായി ഇത് ഉപയോഗിക്കുന്നില്ല.
ഇത് സാധാരണമല്ലെങ്കിലും ശരീരത്തിലെ കൊഴുപ്പ് അളക്കാനും ഇത് ഉപയോഗിക്കാം.
DEXA സ്കാനുകളിൽ നിന്ന് ലഭിക്കുന്ന റേഡിയേഷൻ ഡോസ് പ്രൊജക്ഷൻ റേഡിയോഗ്രാഫിയെക്കാൾ വളരെ കുറവാണ്.
ഫ്ലൂറോസ്കോപ്പി
തന്റെ ആദ്യകാല എക്സ്-റേ പഠനകാലത്ത് തോമസ് എഡിസൺ കണ്ടുപിടിച്ച പദമാണ് ഫ്ലൂറോസ്കോപ്പി.
എക്‌സ്‌റേ ഉപയോഗിച്ച്  തിളങ്ങുന്ന പ്ലേറ്റിലേക്ക് നോക്കുമ്പോൾ അദ്ദേഹം കണ്ട ഫ്ലൂറസെൻസാണ് ഈ പേര് സൂചിപ്പിക്കുന്നത്.
ഇത് ചലിക്കുന്ന പ്രൊജക്ഷൻ റേഡിയോഗ്രാഫുകൾ നൽകുന്നു.
ഫ്ലൂറോസ്കോപ്പി പ്രധാനമായും നടത്തുന്നത് ചലനം (ടിഷ്യു അല്ലെങ്കിൽ ഒരു കോൺട്രാസ്റ്റ് ഏജന്റ്), അല്ലെങ്കിൽ ആൻജിയോപ്ലാസ്റ്റി, പേസ്മേക്കർ ചേർക്കൽ, അല്ലെങ്കിൽ ജോയിന്റ് റിപ്പയർ/മാറ്റിവയ്ക്കൽ എന്നിവ പോലുള്ള ഒരു മെഡിക്കൽ ഇടപെടലിനെ നയിക്കാനാണ്.
രണ്ടാമത്തേത് പലപ്പോഴും സി-ആം എന്ന പോർട്ടബിൾ ഫ്ലൂറോസ്കോപ്പി മെഷീൻ ഉപയോഗിച്ച് ഓപ്പറേഷൻ തിയറ്ററിൽ നടത്താം.
ഇതിന് സർജറി ടേബിളിന് ചുറ്റും നീങ്ങാനും സർജറിക്കായി ഡിജിറ്റൽ ഇമേജുകൾ നിർമ്മിക്കാനും കഴിയും.
ഒരേ സമയം രണ്ട് പ്ലെയിനുകൾ പ്രദർശിപ്പിക്കുന്നതൊഴിച്ചാൽ ബൈപ്ലാനാർ ഫ്ലൂറോസ്കോപ്പി സിംഗിൾ പ്ലെയിൻ ഫ്ലൂറോസ്കോപ്പി പോലെ തന്നെയാണ് പ്രവർത്തിക്കുന്നത്.
റീ-പൊസിഷനിംഗ് ഒഴിവാക്കുന്നതിലൂടെ പ്രവർത്തന സമയം കുറയ്ക്കാൻ കഴിയും എന്നതിനാൽ രണ്ട് പ്ലെയിനുകളിൽ പ്രവർത്തിക്കാനുള്ള കഴിവ് ഓർത്തോപീഡിക്, നട്ടെല്ല് ശസ്ത്രക്രിയകൾക്ക് പ്രധാനമാണ്.
ആൻജിയോഗ്രാഫി ആൻജിയോഗ്രാം വെർട്ടെബ്രോ ബേസിലാറിന്റെയും പിൻഭാഗത്തെ സെറിബ്രൽ രക്തചംക്രമണത്തിന്റെയും തിരശ്ചീന പ്രൊജക്ഷൻ കാണിക്കുന്നു.
കാർഡിയോ വാസ്കുലർ  സിസ്റ്റത്തെ കാണുന്നതിന് ഫ്ലൂറോസ്കോപ്പി ഉപയോഗിക്കുന്നതാണ് ആൻജിയോഗ്രാഫി .
ഇതിൽ അയോഡിൻ അടിസ്ഥാനമാക്കിയുള്ള ഒരു കോൺട്രാസ്റ്റ് ഏജന്റ് രക്തത്തിലേക്ക് കുത്തിവയ്ക്കുകയും അത് ചുറ്റി സഞ്ചരിക്കുന്നത് നിരീക്ഷിക്കുകയും ചെയ്യുന്നു.
ദ്രാവകരക്തവും വെസ്സലുകളും സാന്ദ്രമല്ലാത്തതിനാൽ, വലിയ അയഡിൻ ആറ്റങ്ങൾ പോലെ ഉയർന്ന സാന്ദ്രതയുള്ള  തന്മാത്രകൾ വെസ്സലുകൾ കാണാൻ ഉപയോഗിക്കുന്നു.
അനൂറിസം , ചോർച്ച, തടസ്സങ്ങൾ ( ത്രോംബോസിസ് ), പുതിയ വെസ്സൽ വളർച്ച, കത്തീറ്ററുകളുടെയും സ്റ്റെന്റുകളുടെയും സ്ഥാനം എന്നിവ കണ്ടെത്താൻ ആൻജിയോഗ്രാഫി ഉപയോഗിക്കുന്നു.
ആൻജിയോഗ്രാഫി ഉപയോഗിച്ചാണ് ബലൂൺ ആൻജിയോപ്ലാസ്റ്റി ചെയ്യുന്നത്.
കോൺട്രാസ്റ്റ് റേഡിയോഗ്രാഫി
കോൺട്രാസ്റ്റ് റേഡിയോഗ്രാഫി ഒരു റേഡിയോ കോൺട്രാസ്റ്റ് ഏജന്റ് ഉപയോഗിക്കുന്നു.
ഒരു തരം കോൺട്രാസ്റ്റ് മീഡിയം ആയ റേഡിയോ കോൺട്രാസ്റ്റ് ഏജന്റ് താൽപ്പര്യമുള്ള ഘടനകളെ അവയുടെ പശ്ചാത്തലത്തിൽ നിന്ന് ദൃശ്യപരമായി വേറിട്ടു നിർത്തുന്നു.
പരമ്പരാഗത ആൻജിയോഗ്രാഫിയിൽ കോൺട്രാസ്റ്റ് ഏജന്റുകൾ ആവശ്യമാണ്, പ്രൊജക്ഷണൽ റേഡിയോഗ്രാഫിയിലും കംപ്യൂട്ടഡ് ടോമോഗ്രാഫിയിലും (" കോൺട്രാസ്റ്റ് സിടി " എന്ന് വിളിക്കപ്പെടുന്നു) ഉപയോഗിക്കാം.
മറ്റ് മെഡിക്കൽ ഇമേജിംഗ്
എക്സ്-റേ ഉപയോഗിക്കാത്തതിനാൽ സാങ്കേതികമായി റേഡിയോഗ്രാഫിക് ടെക്നിക്കുകൾ അല്ലെങ്കിലും, പെറ്റ്, എംആർഐ പോലുള്ള ഇമേജിംഗ് രീതികൾ റേഡിയോഗ്രഫിയിൽ ആണ് പരിഗണിക്കുന്നത്, കാരണം ആശുപത്രികളിലെ റേഡിയോളജി വിഭാഗം എല്ലാ തരത്തിലുള്ള ഇമേജിംഗും കൈകാര്യം ചെയ്യുന്നു.
റേഡിയേഷൻ ഉപയോഗിച്ചുള്ള ചികിത്സ റേഡിയോ തെറാപ്പി എന്നാണ് അറിയപ്പെടുന്നത്.
ഇൻഡസ്ട്രിയൽ റേഡിയോഗ്രാഫി
ഇൻഡസ്ട്രിയൽ റേഡിയോഗ്രാഫി എന്നത് വ്യാവസായിക ആവശ്യത്തിന് ഉപയോഗിക്കുന്ന ഒരു റേഡിയോഗ്രഫി രീതിയാണ്.
ഇതിൽ സാമ്പിളിന്റെ ആന്തരിക ഘടനയും സമഗ്രതയും പരിശോധിക്കാം.
വ്യാവസായിക റേഡിയോഗ്രഫി എക്സ്-റേ അല്ലെങ്കിൽ ഗാമാ കിരണങ്ങൾ ഉപയോഗിച്ച് നടത്താം.
രണ്ടും വൈദ്യുതകാന്തിക വികിരണത്തിന്റെ രൂപങ്ങളാണ്.
വൈദ്യുതകാന്തിക ഊർജ്ജത്തിന്റെ വിവിധ രൂപങ്ങൾ തമ്മിലുള്ള വ്യത്യാസം തരംഗദൈർഘ്യവുമായി ബന്ധപ്പെട്ടിരിക്കുന്നു.
എക്സ്, ഗാമാ കിരണങ്ങൾ എന്നിവയ്ക്ക് ഏറ്റവും കുറഞ്ഞ തരംഗദൈർഘ്യമുണ്ട്, ഈ ഗുണം കാർബൺ സ്റ്റീൽ, മറ്റ് ലോഹങ്ങൾ തുടങ്ങിയ വിവിധ വസ്തുക്കളിൽ തുളച്ചുകയറാനും സഞ്ചരിക്കാനും പുറത്തുകടക്കാനുമുള്ള കഴിവിലേക്ക് നയിക്കുന്നു.
ഇൻഡസ്ട്രിയൽ കമ്പ്യൂട്ട്ഡ് ടോമോഗ്രാഫിയാണ് ഒരു രീതി.
ഡാർവിനിയസ് ഫോസിൽ ഐഡയുടെ ഈ റേഡിയോഗ്രാഫുകൾ പോലെ പാലിയന്റോളജിയിലും റേഡിയോഗ്രഫി ഉപയോഗിക്കാം.
ചിത്രത്തിന്റെ നിലവാരം
ചിത്രത്തിന്റെ ഗുണനിലവാരം റെസല്യൂഷനെയും സാന്ദ്രതയെയും ആശ്രയിച്ചിരിക്കും.
റെസല്യൂഷൻ എന്നത് ഒബ്‌ജക്റ്റിൽ അടുത്തും അകലത്തിലുമുള്ള ഘടനകളെ പ്രത്യേക എന്റിറ്റികളായി കാണിക്കാനുള്ള കഴിവാണ്, അതേസമയം സാന്ദ്രത ചിത്രത്തിന്റെ ബ്ലാക്കനിങ് പവർ ആണ്.
ഒരു റേഡിയോഗ്രാഫിക് ചിത്രത്തിന്റെ മൂർച്ച ശക്തമായി നിർണ്ണയിക്കുന്നത് എക്സ്-റേ ഉറവിടത്തിന്റെ വലുപ്പമാണ്.
ആനോഡിൽ തട്ടുന്ന ഇലക്ട്രോൺ ബീമിന്റെ വിസ്തൃതിയാണ് ഇത് നിർണ്ണയിക്കുന്നത്.
ഒരു വലിയ ഫോട്ടോൺ ഉറവിടം അന്തിമ ഇമേജിൽ കൂടുതൽ മങ്ങിക്കുന്നതിനും ഇമേജ് രൂപീകരണ ദൂരത്തിന്റെ വർദ്ധനവ് വഴി മോശമാകുന്നതിനും കാരണമാകുന്നു.
ഇമേജിംഗ് സിസ്റ്റത്തിന്റെ മോഡുലേഷൻ ട്രാൻസ്ഫർ ഫംഗ്‌ഷനിലേക്കുള്ള സംഭാവനയായി ഈ മങ്ങൽ അളക്കാവുന്നതാണ്.
വലിയ തോതിലുള്ള റേഡിയോഗ്രാഫിക് സിസ്റ്റങ്ങളിൽ ഉപയോഗിക്കുന്ന മെമ്മറി ഉപകരണങ്ങളും വളരെ പ്രധാനമാണ്.
റേഡിയോഗ്രാഫി ഇമേജിൽ കോൺട്രാസ്റ്റിന്റെയും സാന്ദ്രതയുടെയും നിർണായക ഡാറ്റ സംഭരിക്കാനും അതിനനുസരിച്ച് ഔട്ട്പുട്ട് നിർമ്മിക്കാനും അവർ കാര്യക്ഷമമായി പ്രവർത്തിക്കുന്നു.
ഉയർന്ന സാന്ദ്രതയുള്ള, ആന്തരിക വൈബ്രേഷൻ അല്ലെങ്കിൽ ഷോക്ക് കൈകാര്യം ചെയ്യാൻ പ്രാപ്തമായ കണക്ടറുകളുള്ള ചെറിയ ശേഷിയുള്ള മെമ്മറി ഡ്രൈവുകളും പ്രധാനമാണ്.
റേഡിയേഷൻ ഡോസ്
റേഡിയോഗ്രഫിയിൽ പ്രയോഗിക്കുന്ന റേഡിയേഷന്റെ അളവ് നടപടിക്രമമനുസരിച്ച് വ്യത്യാസപ്പെടുന്നു.
ഉദാഹരണത്തിന്, നെഞ്ച് എക്സ്-റേയുടെ ഫലപ്രദമായ ഡോസ് 0.1 mSv ആണ്, അതേസമയം ഒരു അബ്ഡൊമിനൽ (ഉദര) സി. ടി. യുടേത് 10 mSv ആണ്.
അമേരിക്കൻ അസോസിയേഷൻ ഓഫ് ഫിസിസിസ്റ്റ് ഇൻ മെഡിസിൻ (AAPM) പ്രസ്താവിച്ചിരിക്കുന്നത്, "ഒറ്റ നടപടിക്രമങ്ങൾക്ക് 50 mSv ന് താഴെയുള്ള ഡോസുകളോ അല്ലെങ്കിൽ ചുരുങ്ങിയ സമയത്തിനുള്ളിൽ ഒന്നിലധികം നടപടിക്രമങ്ങൾക്ക് 100 mSv-ൽ താഴെയോ ഉള്ള മെഡിക്കൽ ഇമേജിംഗിന്റെ അപകടസാധ്യതകൾ കണ്ടുപിടിക്കാൻ കഴിയാത്തത്ര കുറവാണെന്നും അത് നിലവിലില്ലായിരിക്കാം" എന്നുമാണ്.
ഈ നിഗമനം പങ്കിടുന്ന മറ്റ് ശാസ്ത്ര സ്ഥാപനങ്ങളിൽ ഇന്റർനാഷണൽ ഓർഗനൈസേഷൻ ഓഫ് മെഡിക്കൽ ഫിസിസ്റ്റ്സ്, യുഎൻ സയന്റിഫിക് കമ്മിറ്റി ഓഫ് ആറ്റോമിക് റേഡിയേഷൻ, ഇന്റർനാഷണൽ കമ്മീഷൻ ഓൺ റേഡിയോളജിക്കൽ പ്രൊട്ടക്ഷൻ എന്നിവ ഉൾപ്പെടുന്നു.
എന്നിരുന്നാലും, റേഡിയോളജിക്കൽ സൊസൈറ്റി ഓഫ് നോർത്ത് അമേരിക്ക (RSNA), അമേരിക്കൻ കോളേജ് ഓഫ് റേഡിയോളജി (ACR) എന്നിവയുൾപ്പെടെയുള്ള റേഡിയോളജിക്കൽ ഓർഗനൈസേഷനുകളും ഒന്നിലധികം സർക്കാർ ഏജൻസികളും റേഡിയേഷൻ ഡോസ് കഴിയുന്നത്ര കുറവാണെന്ന് ഉറപ്പാക്കാൻ സുരക്ഷാ മാനദണ്ഡങ്ങൾ സൂചിപ്പിക്കുന്നു.
ഷീൽഡിംഗ്
ഉയർന്ന സാന്ദ്രത (11340 kg/m 3 ), സ്റ്റോപ്പിംഗ് പവർ, ഇൻസ്റ്റാളേഷന്റെ എളുപ്പവും കുറഞ്ഞ ചെലവും എന്നിവ കാരണം എക്‌സ്-റേയ്‌ക്കെതിരായി ഉപയോഗിക്കുന്ന ഏറ്റവും സാധാരണമായ കവചമാണ് (ഷീൽട്) ലെഡ് .
രണ്ടാം ഇന്റർനാഷണൽ കോൺഗ്രസ് ഇൻ റേഡിയോളജി ശുപാർശ പ്രകാരമുള്ള എക്സ്-റേ ഊർജ്ജത്തിന്റെ പ്രവർത്തനത്തിലെ ലെഡ് ഷീൽഡിംഗിന്റെ ശുപാർശിത കനം ഈ പട്ടികയിൽ കാണിക്കുന്നു.
എക്സ്-റേകൾ സൃഷ്ടിക്കുന്ന പീക്ക് വോൾട്ടേജുകൾ ലെഡിന്റെ കുറഞ്ഞ കനം 75 കെ.വി 1.0 മി.മീ 100 കെ.വി 1.5 മി.മീ 125 കെ.വി 2.0 മി.മീ 150 കെ.വി 2.5 മി.മീ 175 കെ.വി 3.0 മി.മീ 200 കെ.വി 4.0 മി.മീ 225 കെ.വി 5.0 മി.മീ 300 കെ.വി 9.0 മി.മീ 400 കെ.വി 15.0 മി.മീ 500 കെ.വി 22.0 മി.മീ 600 കെ.വി 34.0 മി.മീ 900 കെ.വി 51.0 മി.മീ പ്രചാരണങ്ങൾ
റേഡിയേഷൻ ഡോസുകളെക്കുറിച്ചുള്ള പൊതുജനങ്ങളുടെ വർദ്ധിച്ച ആശങ്കയ്ക്കും മികച്ച സമ്പ്രദായങ്ങളുടെ തുടർച്ചയായ പുരോഗതിക്കും മറുപടിയായി, സൊസൈറ്റി ഫോർ പീഡിയാട്രിക് റേഡിയോളജിയിൽ, അലയൻസ് ഫോർ റേഡിയേഷൻ സേഫ്റ്റി ഇൻ പീഡിയാട്രിക് ഇമേജിംഗ് എന്ന അലയൻസ് രൂപീകരിച്ചു.
അമേരിക്കൻ സൊസൈറ്റി ഓഫ് റേഡിയോളജിക് ടെക്‌നോളജിസ്റ്റ്സ്, അമേരിക്കൻ കോളേജ് ഓഫ് റേഡിയോളജി, അമേരിക്കൻ അസോസിയേഷൻ ഓഫ് ഫിസിക്‌സ് ഇൻ മെഡിസിൻ എന്നിവയുമായി ചേർന്ന്, പീഡിയാട്രിക് രോഗികളിൽ ലഭ്യമായ ഡോസുകളും മികച്ച റേഡിയേഷൻ സുരക്ഷാ രീതികളും പ്രചരിപ്പിക്കുന്ന സൊസൈറ്റി ഫോർ പീഡിയാട്രിക് റേഡിയോളജി ഇമേജ് ജെന്റ്‌ലി കാമ്പെയ്‌ൻ വികസിപ്പിക്കുകയും സമാരംഭിക്കുകയും ചെയ്‌തു.
ലോകമെമ്പാടുമുള്ള വിവിധ പ്രൊഫഷണൽ മെഡിക്കൽ ഓർഗനൈസേഷനുകളുടെ വർദ്ധിച്ചുവരുന്ന പട്ടിക ഈ സംരംഭത്തെ അംഗീകരിക്കുകയും പ്രയോഗിക്കുകയും ചെയ്തു.
കൂടാതെ റേഡിയോളജിയിൽ ഉപയോഗിക്കുന്ന ഉപകരണങ്ങൾ നിർമ്മിക്കുന്ന കമ്പനികളിൽ നിന്ന് ഇതിന് പിന്തുണയും സഹായവും ലഭിച്ചു.
ഇമേജ് ജെന്റ്ലി കാമ്പെയ്‌നിന്റെ വിജയത്തെത്തുടർന്ന്, അമേരിക്കൻ കോളേജ് ഓഫ് റേഡിയോളജി, റേഡിയോളജിക്കൽ സൊസൈറ്റി ഓഫ് നോർത്ത് അമേരിക്ക, അമേരിക്കൻ അസോസിയേഷൻ ഓഫ് ഫിസിക്‌സ് ഇൻ മെഡിസിൻ, അമേരിക്കൻ സൊസൈറ്റി ഓഫ് റേഡിയോളജിക് ടെക്‌നോളജിസ്‌റ്റ്‌സ് എന്നിവ മുതിർന്നവരിൽ ഈ പ്രശ്‌നം പരിഹരിക്കുന്നതിനായി സമാനമായ ഒരു കാമ്പയിൻ (ഇമേജ് വൈസ്ലി) ആരംഭിച്ചു.
ലോകാരോഗ്യ സംഘടനയും ഐക്യരാഷ്ട്രസഭയുടെ ഇന്റർനാഷണൽ ആറ്റോമിക് എനർജി ഏജൻസിയും (IAEA) ഈ മേഖലയിൽ പ്രവർത്തിക്കുന്നുണ്ട്, കൂടാതെ മികച്ച രീതികൾ വിശാലമാക്കുന്നതിനും രോഗികളുടെ റേഡിയേഷൻ അളവ് കുറയ്ക്കുന്നതിനുമായി രൂപകല്പന ചെയ്തുകൊണ്ടിരിക്കുന്ന പ്രോജക്ടുകൾ ഉണ്ട്.
ഉപകരണങ്ങൾ കൈമുട്ടിന്റെ ഒരു പ്ലെയിൻ റേഡിയോഗ്രാഫ് ലംബർ നട്ടെല്ലിന്റെ എപി റേഡിയോഗ്രാഫ് എക്സ്-റേ ചെയ്യാൻ തയ്യാറായ ഒരു കൈ ഉറവിടങ്ങൾ
വൈദ്യശാസ്ത്രത്തിലും ദന്തചികിത്സയിലും, പ്രൊജക്ഷണൽ റേഡിയോഗ്രാഫിയും കമ്പ്യൂട്ട്ഡ് ടോമോഗ്രഫിയിലും എക്സ്-റേകൾ സൃഷ്ടിക്കുന്നതിനായി സാധാരണയായി എക്സ്-റേ ജനറേറ്ററുകൾ ഉപയോഗിക്കുന്നു, ഇത് എക്സ്-റേ ട്യൂബുകളിൽ നിന്ന് എക്സ്-റേകൾ സൃഷ്ടിക്കുന്നു.
റേഡിയോഗ്രാഫ് (എക്‌സ്-റേ ജനറേറ്റർ/മെഷീൻ) അല്ലെങ്കിൽ സിടി സ്‌കാനറിൽ നിന്നുള്ള തത്ഫലമായുണ്ടാകുന്ന ചിത്രങ്ങളെ യഥാക്രമം "റേഡിയോഗ്രാം"/"റോന്റ്ജെനോഗ്രാം", "ടോമോഗ്രാം" എന്നിങ്ങനെ യഥാക്രമം പരാമർശിക്കുന്നു.
എക്സ്-റേ ഫോട്ടോണുകളുടെ മറ്റ് നിരവധി ഉറവിടങ്ങൾ സാധ്യമാണ്, അവ വ്യാവസായിക റേഡിയോഗ്രാഫിയിലോ ഗവേഷണത്തിലോ ഉപയോഗിക്കാം; ഇതിൽ ബീറ്റാട്രോണുകൾ, ലീനിയർ ആക്സിലറേറ്ററുകൾ (ലിനാക്സ്), സിൻക്രോട്രോണുകൾ എന്നിവ ഉൾപ്പെടുന്നു.
ഗാമാ കിരണങ്ങൾക്കായി , sup id="mwASI" /sup Ir, sup id="mwASQ" /sup Co അല്ലെങ്കിൽ 137 Cs പോലുള്ള റേഡിയോ ആക്ടീവ് സ്രോതസ്സുകൾ ഉപയോഗിക്കുന്നു.
ഗ്രിഡ്
ഡിറ്റക്ടറിൽ എത്തുന്ന ചിതറിയ എക്സ്-റേകളുടെ അളവ് കുറയ്ക്കാൻ രോഗിക്കും ഡിറ്റക്ടറിനുമിടയിൽ ഒരു ആന്റി-സ്കാറ്റർ ഗ്രിഡ് സ്ഥാപിച്ചേക്കാം.
ഇത് ചിത്രത്തിന്റെ കോൺട്രാസ്റ്റ് റെസലൂഷൻ മെച്ചപ്പെടുത്തുന്നു, പക്ഷേ അതോടൊപ്പം ഇത് രോഗിയുടെ റേഡിയേഷൻ എക്സ്പോഷറും വർദ്ധിപ്പിക്കുന്നു.
ഡിറ്റക്ടറുകൾ
ഡിറ്റക്ടറുകളെ  ഇമേജിംഗ് ഡിറ്റക്ടറുകൾ, ഡോസ് അളക്കൽ ഉപകരണങ്ങൾ എന്നിങ്ങനെ രണ്ട് പ്രധാന വിഭാഗങ്ങളായി തിരിക്കാം.
ഇമേജിംഗ് ഡിറ്റക്ടറുകൾ ആയ ഫോട്ടോഗ്രാഫിക് പ്ലേറ്റുകൾ, എക്സ്-റേ ഫിലിം (ഫോട്ടോഗ്രാഫിക് ഫിലിം) എന്നിവ ഇപ്പോൾ മിക്കവാറും ഇമേജ് പ്ലേറ്റുകൾ അല്ലെങ്കിൽ ഫ്ലാറ്റ് പാനൽ ഡിറ്റക്ടറുകൾ പോലുള്ള വിവിധ ഡിജിറ്റൈസിംഗ് ഉപകരണങ്ങൾ ഉപയോഗിച്ച് മാറ്റിസ്ഥാപിക്കുന്നു.
ഡോസ് അളക്കൽ ഉപകരണങ്ങളിൽ അയോണൈസേഷൻ ചേമ്പറുകൾ, ഗീഗർ കൗണ്ടറുകൾ , പ്രാദേശിക റേഡിയേഷൻ എക്സ്പോഷർ, ഡോസ്, കൂടാതെ/അല്ലെങ്കിൽ ഡോസ് നിരക്ക് അളക്കാൻ ഉപയോഗിക്കുന്ന ഡോസിമീറ്ററുകൾ എന്നിവ ഉൾപ്പെടുന്നു.
സൈഡ് മാർക്കറുകൾ
ഓരോ ചിത്രത്തിലും ഒരു റേഡിയോപാക്ക് അനാട്ടമിക് സൈഡ് മാർക്കർ ചേർത്തിരിക്കുന്നു.
ഉദാഹരണത്തിന്, രോഗിയുടെ വലതു കൈ എക്സ്-റേ ചെയ്തിട്ടുണ്ടെങ്കിൽ, ഏത് കൈയാണ് ചിത്രീകരിച്ചിരിക്കുന്നത് എന്നതിന്റെ സൂചകമായി റേഡിയോഗ്രാഫർ എക്സ്-റേ ബീമിന്റെ ഫീൽഡിനുള്ളിൽ ഒരു റേഡിയോപാക്ക് "ആർ" മാർക്കർ ഉൾപ്പെടുത്തും.
ഒരു ഫിസിക്കൽ മാർക്കർ ഉൾപ്പെടുത്തിയിട്ടില്ലെങ്കിൽ, ഡിജിറ്റൽ പോസ്റ്റ്-പ്രോസസിംഗിന്റെ ഭാഗമായി റേഡിയോഗ്രാഫർ ശരിയായ സൈഡ് മാർക്കർ പിന്നീട് ചേർത്തേക്കാം.
ഇമേജ് ഇന്റൻസിഫയറുകളും അറേ ഡിറ്റക്ടറുകളും
എക്‌സ്-റേ ഡിറ്റക്ടറുകൾക്ക് പകരമായി, ഇമേജ് ഇന്റൻസിഫയറുകൾ ഒരു വീഡിയോ സ്‌ക്രീനിൽ ദൃശ്യമാകുന്ന തരത്തിൽ എക്‌സ്-റേ ഇമേജിനെ പരിവർത്തനം ചെയ്യുന്ന അനലോഗ് ഉപകരണങ്ങളാണ്.
ഈ ഉപകരണം ഒരു വാക്വം ട്യൂബ് ഉപയോഗിച്ചാണ് നിർമ്മിച്ചിരിക്കുന്നത്.
ഔട്ട്പുട്ടിൽ നിന്നുള്ള ചിത്രം ഒരു ക്യാമറ വഴി റെക്കോർഡ് ചെയ്യാനും പ്രദർശിപ്പിക്കാനും കഴിയും.
അറേ ഡിറ്റക്ടറുകൾ എന്നറിയപ്പെടുന്ന ഡിജിറ്റൽ ഉപകരണങ്ങൾ ഫ്ലൂറോസ്കോപ്പിയിൽ കൂടുതൽ സാധാരണമായിക്കൊണ്ടിരിക്കുകയാണ്.
ഈ ഉപകരണങ്ങൾ നിർമ്മിച്ചിരിക്കുന്നത് തിൻ-ഫിലിം ട്രാൻസിസ്റ്ററുകൾ (TFT) എന്നറിയപ്പെടുന്ന വ്യതിരിക്തമായ പിക്സലേറ്റഡ് ഡിറ്റക്ടറുകൾ ഉപയോഗിച്ചാണ്, അവയ്ക്ക് ഒന്നുകിൽ CsI പോലുള്ള സിന്റിലേറ്റർ മെറ്റീരിയലിൽ നിന്ന് പുറപ്പെടുവിക്കുന്ന പ്രകാശം കണ്ടുപിടിക്കുന്ന ഫോട്ടോ ഡിറ്റക്ടറുകൾ ഉപയോഗിച്ച് പരോക്ഷമായി പ്രവർത്തിക്കാൻ കഴിയും, അല്ലെങ്കിൽ എക്സ്-റേ ചെയ്യുമ്പോൾ ഉണ്ടാകുന്ന ഇലക്ട്രോണുകൾ നേരിട്ട് പിടിച്ചെടുക്കാം.
എക്സ്-റേ ഫോട്ടോണുകൾ വഴി ഡിറ്റക്ടറുകൾ നേരിട്ട് പ്രവർത്തനക്ഷമമാക്കുന്നതിനാൽ, ഫോസ്ഫോറസെന്റ് സിന്റിലേറ്ററുകളോ ഫിലിം സ്‌ക്രീനുകളോ മൂലമുണ്ടാകുന്ന മങ്ങലോ വ്യാപിക്കുന്നതോ ആയ പ്രഭാവം ഡയറക്ട് ഡിറ്റക്‌ടറിന് അനുഭവപ്പെടില്ല.
ഡ്യുവൽ എനർജി
രണ്ട് വ്യത്യസ്ത ട്യൂബ് വോൾട്ടേജുകൾ ഉപയോഗിച്ച് ചിത്രങ്ങൾ എടുക്കുന്നതാണ് i id="mwAVg" /i റേഡിയോഗ്രഫി.
ബോൺ ഡെൻസിറ്റോമെട്രിയുടെ സ്റ്റാൻഡേർഡ് രീതിയാണിത്.
സിടി പൾമണറി ആൻജിയോഗ്രാഫിയിൽ അയോഡിനേറ്റഡ് കോൺട്രാസ്റ്റിന്റെ ആവശ്യമായ ഡോസ് കുറയ്ക്കാനും ഇത് ഉപയോഗിക്കുന്നു.
ചരിത്രം 1800-കളുടെ അവസാനത്തിൽ, ആദ്യകാല ക്രൂക്ക്സ് ട്യൂബ് ഉപകരണം ഉപയോഗിച്ച് ഒരു എക്സ്-റേ ഇമേജ് എടുക്കുന്നു
റേഡിയോഗ്രാഫിയുടെയും ഫ്ലൂറോസ്‌കോപ്പിയുടെയും ഉത്ഭവം ജർമ്മൻ ഫിസിക്‌സ് പ്രൊഫസർ വിൽഹെം കോൺറാഡ് റോണ്ട്‌ജെൻ എക്‌സ്-റേ കണ്ടെത്തിയ 1895 നവംബർ 8-ന് ആണ്.
എക്സ് കിരണങ്ങൾക്ക് മനുഷ്യ കോശങ്ങളിലൂടെ കടന്നുപോകാൻ കഴിയുമെങ്കിലും, അതീന് എല്ലിലൂടെയോ ലോഹത്തിലൂടെയോ കടന്നുപോകാൻ കഴിയില്ലെന്ന് അദ്ദേഹം കണ്ടെത്തി സൂചിപ്പിച്ചു.
ഒരു അജ്ഞാത തരം റേഡിയേഷനാണെന്ന് സൂചിപ്പിക്കാൻ റോണ്ട്ജൻ അതിനെ "എക്സ്" എന്ന് വിശേഷിപ്പിച്ചു.
അദ്ദേഹത്തിന്റെ കണ്ടെത്തലിന് ഭൗതികശാസ്ത്രത്തിനുള്ള ആദ്യത്തെ നൊബേൽ സമ്മാനം ലഭിച്ചു.
ആദ്യത്തെ റേഡിയോഗ്രാഫ്
എക്സ്-റേയുടെ ഫലമായി രൂപപ്പെട്ട ഒരു ഫോട്ടോഗ്രാഫിക് പ്ലേറ്റിൽ ഭാര്യയുടെ കൈയുടെ ചിത്രം ഉണ്ടാക്കിയപ്പോഴാണ് റോണ്ട്ജൻ എക്സ്-റേയുടെ മെഡിക്കൽ ഉപയോഗം കണ്ടെത്തിയത്.
എക്‌സ്‌റേ ഉപയോഗിച്ച് മനുഷ്യന്റെ ശരീരഭാഗത്തിന്റെ ആദ്യ ഫോട്ടോയാണ് ഭാര്യയുടെ കൈയുടെ ഫോട്ടോ.
ചിത്രം കണ്ടപ്പോൾ അവർ "ഞാൻ എന്റെ മരണം കണ്ടു" എന്ന് പറയുകയുണ്ടായി.
1896 ജനുവരി 11-ന് ഇംഗ്ലണ്ടിലെ ബർമിംഗ്ഹാമിൽ ജോൺ ഹാൾ-എഡ്വേർഡ്സ് ഒരു സഹപ്രവർത്തകന്റെ കൈയിൽ കുടുങ്ങിയ ഒരു സൂചി റേഡിയോഗ്രാഫ് ചെയ്ത സംഭവമാണ് ക്ലിനിക്കൽ സാഹചര്യങ്ങളിലെ എക്സ്-റേയുടെ ആദ്യ ഉപയോഗം.
1896 ഫെബ്രുവരി 14-ന്, ഹാൾ-എഡ്വേർഡ്സ് ഒരു ശസ്ത്രക്രിയാ പ്രവർത്തനത്തിൽ ആദ്യമായി എക്സ്-റേ ഉപയോഗിച്ചു.
ഇതും കാണുക ഓട്ടോറേഡിയോഗ്രാഫ് പശ്ചാത്തല വികിരണം കമ്പ്യൂട്ടർ സഹായത്തോടെയുള്ള രോഗനിർണയം ഇമേജിംഗ് സയൻസ് സിവിലിയൻ റേഡിയേഷൻ അപകടങ്ങളുടെ പട്ടിക ഗർഭാവസ്ഥയിൽ മെഡിക്കൽ ഇമേജിംഗ് റേഡിയേഷൻ ഡിജിറ്റൽ റേഡിയോഗ്രഫി റേഡിയേഷൻ മലിനീകരണം റേഡിയോഗ്രാഫർ തെർമോഗ്രഫി അവലംബം കൂടുതൽ വായനയ്ക്ക്
പുറം കണ്ണികൾ MedPix മെഡിക്കൽ ഇമേജ് ഡാറ്റാബേസ് എക്സ്-റേ പരിശോധനയും ഇൻഡസ്ട്രിയൽ കംപ്യൂട്ടഡ് ടോമോഗ്രഫിയും സംബന്ധിച്ച വീഡിയോ , കാൾസ്റൂഹെ യൂണിവേഴ്സിറ്റി ഓഫ് അപ്ലൈഡ് സയൻസസ് NIST ന്റെ XAAMDI: ഡോസിമെട്രിക് താൽപ്പര്യ ഡാറ്റാബേസിന്റെ മെറ്റീരിയലുകൾക്കായുള്ള എക്സ്-റേ അറ്റൻവേഷനും ആഗിരണം ചെയ്യലും NIST ന്റെ XCOM: ഫോട്ടോൺ ക്രോസ് സെക്ഷൻസ് ഡാറ്റാബേസ് NIST-ന്റെ ഫാസ്റ്റ്: അറ്റൻവേഷനും സ്‌കാറ്ററിംഗ് ടേബിളുകളും നഷ്ടപ്പെട്ട ഒരു വ്യാവസായിക റേഡിയോഗ്രാഫി ഉറവിട ഇവന്റ് റേഡിയോളജി ഇൻഫോ - രോഗികൾക്കുള്ള റേഡിയോളജി വിവര ഉറവിടം: റേഡിയോഗ്രാഫി (എക്‌സ്-റേ)
ലൈറ്റ് മെഷീൻ ഗൺ ഇംഗ്ലീഷ് വിലാസം https://ml.wikipedia.org/wiki/Light_machine_gun എൽ.എം.ജി
എൽ.എം.ജി അഥവാ ലൈറ്റ് മെഷീൻ ഗൺ ഒരു സപ്പോർട്ട് ആയുധമാണ്.
ഇൻഫെന്ററി സൈനിക ദളങ്ങളിലെ ജവാന്മാർ യുദ്ധമുന്നണികളിൽ മുന്നോട്ടു നീങ്ങുമ്പോൾ അവർക്ക് വശങ്ങളിൽ നിന്നോ പിറകിൽ നിന്നോ സപ്പോർട്ട് നൽകാനായി ഉപയോഗിക്കുന്ന അടിസ്ഥാന യന്ത്രോപകരണമാണ് എൽ.എം.ജി .
പുതുതലമുറ ലൈറ്റ് മെഷീൻ ഗണ്ണുകൾ മീഡിയം മെഷീൻ ഗണ്ണുകളേക്കാൾ ചെറിയ കാലിബറിലുള്ള ബാരലുകൾ ഉപയോഗിക്കുന്നതും ഭാരക്കുറവുള്ളതുമാണ്.
7.62 mm എൽ.എം.ജി. ഇന്ത്യൻ സൈന്യം വ്യാപകമായി ഉപയോഗിച്ചു കൊണ്ടിരുന്ന എൽ.എം.ജി.യാണ്.
ഇപ്പോൾ അവയുടെ സ്ഥാനം 5.56 mm ഇൻസാസ് എൽ.എം.ജി. കൾ കൈയ്യടക്കിയിരിക്കുന്നു.
ഭാരക്കൂടുതൽ ഉള്ളതിനാലും വെടിവെക്കുന്നതിൽ കൃത്യത വരുത്തുന്നതിനുമായി ബൈപ്പോഡിൽ ഉറപ്പിച്ചാണ് എൽ.എം.ജി. ഫയർ ചെയ്യുന്നത് ഇൻസാസ് എൽ.എം.ജി , ഒരു ഇന്ത്യൻ നിർമ്മിത, പുതുതലമുറ എൽ.എം.ജി അവലംബം
ലൈറ്റ്കോയിൻ ഇംഗ്ലീഷ് വിലാസം https://ml.wikipedia.org/wiki/Litecoin
ഒരു പിയർ ടു പിയർ ക്രിപ്റ്റോകറൻസിയും സ്വതന്ത്രസോഫ്റ്റ്‍വെയറുമാണ് ലൈറ്റ്കോയിൻ(( LTC or Ł) .
ഈ പദ്ധതി സ്വതന്ത്ര പകർപ്പനുമതിപത്രമായ എംഐടി/എക്സ്11 അനുമതി പ്രകാരം പുറത്തിറക്കിയിരിക്കുന്നു.
കോയിനുകൾ ഉണ്ടാക്കുന്നതും പ്രചരിപ്പിക്കുന്നതും സ്വതന്ത്രമായ ഒരു ക്രിപ്റ്റോഗ്രാഫി നിയമമനുസരിച്ചാണ്.
ഇത് ഒരു പ്രത്യേക അതോരിട്ടി നിയന്ത്രിക്കുന്നില്ല.
ലൈറ്റ്കോയിൻ ബിറ്റ്കോയിനിന്റെ ആദ്യകാലത്തേയുള്ള ഒരു പകർപ്പ്(അല്ലെങ്കിൽ ആൾട്ട്കോയിൻ) ആണ്.
2011 ഒക്ടോബറിലാണ് ഇത് പ്രവർത്തനം തുടങ്ങിയത്.
സാങ്കേതികകാര്യങ്ങളിൽ ഇത് ബിറ്റ്കോയിനുമായി വളരെ സാമ്യം പുലർത്തുന്നു.
2011 ഒക്ടോബർ 7 ന് ഗിറ്റഹബ്ബ് വഴി ലൈറ്റ്കോയിൻ പുറത്തിറക്കി.
കോയിൻബേസിലെ മുൻഎൻജിനീയറിങ്ങ് ഡയറക്ടറും ഗൂഗിളിലെ ജീവനക്കാരനുമായിരുന്ന ചാർളി ലീയാണ് ഇത് നിർമ്മിച്ചത്.
2011 ഒക്ടോബർ 13 ന് ലൈറ്റ്കോയിൻ നെറ്റ്‍വർക്ക് സജ്ജീവമായി.
ഇത് ബിറ്റ്കോയിൻ കോർ ക്ലൈന്റിന്റെ ഒരു പകർപ്പായിരുന്നു.
പ്രധാന വ്യത്യാസം കോയിൻ ഉണ്ടാക്കാനെടുക്കുന്നസമയം കുറവായിരുന്നു എന്നതാണ് (2.5 മിനിട്ട്).
ഉണ്ടാക്കാവുന്ന കോയിനുകളുടെ എണ്ണത്തിലുള്ള വർദ്ധന, ഹാഷിങ് അൽഗോരിതം എസ്ക്രിപ്റ്റ് (എസ്എച്ച്എ-256 നു പകരം), കുറച്ച് മാറ്റംവരുത്തിയ സമ്പർക്കമുഖം എന്നിവയും ഇതിന്റെ പ്രത്യേകതയായിരുന്നു.
2013 നവംബറിൽ ലൈറ്റ്കോയിനിന്റെ ആകെ മൂല്യം വളരെ വലിയ കയറ്റത്തിനുവിധേയമായി.
100% വളർച്ച 24 മണിക്കൂറിലുണ്ടായി.
നവംബർ 2013 ൽ ഇതിന് ഒരു ബില്യൺ ഡോളർ മാർക്കറ്റ് ക്യാപ്പിറ്റൽ ഉണ്ടായി.
2017 മേയ് മാസത്തിൽ സെഗ്രഗേറ്റ് വിറ്റ്നസ് സ്വീകരിച്ച കോയിനുകളിൽ ആദ്യഅഞ്ചിൽ ഒന്നാമതായി മാറി.
അതേവർഷം മെയ് മാസത്തിൽ ആദ്യ ലൈറ്റ്നിങ്ങ് നെറ്റ്‍വർക്ക് ട്രാൻസാക്ഷൻ നടന്നു.
0.00000001 എൽടിസി സൂറിച്ചിൽനിന്നും സാൻഫ്രാൻസിസ്കോയിലേക്ക് ഒരു സെക്കന്റിനുള്ളിൽ കൈമാറി.
ബിറ്റ്കോയിനുമായുള്ള വ്യത്യാസങ്ങൾ
വിവിധ കാര്യങ്ങളിൽ ലൈറ്റ് കോയിൻ ബിറ്റ് കോയിനിൽിനിന്ന് വ്യത്യാസപ്പെട്ടിരിക്കുന്നു.
വ എല്ലാ 2.5 മിനിട്ടിലും പ്രോസസിംഗ് നടക്കുന്ന തരത്തിലാണ് ലൈറ്റ്കോയിൻ നെറ്റ്‍വർക്ക് ഉള്ളത്.
എന്നാൽ ബിറ്റ്കോയിനിൽ ഇത് 10 മിനിട്ടാണ്.
ഇത് ലൈറ്റ് കോയിനിൽ വേഗത്തിലുള്ള ഇടപാട് സ്ഥിരീകരണത്തിന് കാരണമാവുന്നു.
എസ്ക്രിപ്റ്റാണ് ലൈറ്റ്കോയിനിലെ പ്രൂഫ്-ഓഫ്-വർക്ക് അൽഗോരിതം.
എസ്ക്രിപ്റ്റ് ഉപയോഗിക്കുന്നതുകൊണ്ട് എഫ്പിജിഎ, എഎസ്ഐസി എന്നീ ഉപകരണങ്ങൾ ഉപയോഗിച്ച് ലൈറ്റ് കോയിൻ മൈൻ ചെയ്യുന്നത് ബിറ്റ് കോയിനിനെ അപേക്ഷിച്ച് കൂടുതൽ സങ്കീർണ്ണവും  കൂടുതൽ ചെലവേറിയതും ആണ്.
ഇതും കാണുക Crypto-anarchism Private currency List of scrypt crypto currencies Dogecoin അവലംബങ്ങൾ പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ്
ലൈറ്റ്‍വർക്സ് ഇംഗ്ലീഷ് വിലാസം https://ml.wikipedia.org/wiki/Lightworks
പ്രൊഫഷണൽ ആയ ഒരു നോൺ-ലീനിയർ എഡിറ്റിംഗ് സിസ്റ്റം (എൻഇഎൽ) ആണ് ലൈറ്റ് വർക്ക്സ് .
2കെ , 4കെ റെസല്യൂഷനുകൾ, പിഎഎൽ , എൻടിഎസ്‍സി , ഹൈ ഡെഫിനിഷൻ തുടങ്ങിയ ഫോർമാറ്റുകളിൽ ഡിജിറ്റൽ വീഡിയോ എഡിറ്റുചെയ്യുന്നതിനും പ്രസിദ്ധീകരണത്തിന് തയ്യാറാക്കുന്നതിമുള്ള സോഫ്റ്റ്‍വെയറാണിത്.
കമ്പ്യൂട്ടർ അധിഷ്ഠിതമായ നോൺ-ലീനിയർ എഡിറ്റിംഗ് രംഗത്തെ അതികായന്മാരിലൊന്നാണ് ലൈറ്റ്‍വർക്ക്സ്.
1989 മുതൽ തന്നെ ഈ സോഫ്റ്റ്‍വെയർ വികസിപ്പിക്കുന്നുണ്ട്.
ഡിജിറ്റൽ നോൺ-ലീനിയർ എഡിറ്റിംഗിന്റെ അമരക്കാരായി പ്രവർത്തിക്കുന്നതിന് 2017 ഇഎംഎംവൈ അവർഡ് ലൈറ്റ്‍വർക്സിന് ലഭിക്കുകയുണ്ടായി.
ലിനക്സ് , വിന്റോസ് , മാക് എന്നീ ഓപ്പറേറ്റിംഗ് സിസ്റ്റങ്ങളിൽ പ്രവർത്തിക്കുന്നതുകൊണ്ട് ലക്ഷക്കണക്കിന് ഉപയോക്താക്കൾ ലൈറ്റ്‍വർക്സിന് ഉണ്ട്.
ഈ പ്രോഗ്രാം വിന്റോസിലും ലിനക്സിലും മാക് ഓഎസിലും ലഭ്യമാണ്.
ഒരു ഓപ്പൺസോഴ്സ് പതിപ്പ് മെയ് 2010 ൽ പുറത്തിറക്കുമെന്ന് പ്രഖ്യാപിച്ചെങ്കിലും ഇതുവരെ അതിന്റെ സ്രോതസ്സ് പുറത്തുവിട്ടിട്ടില്ല.
ഫീച്ചറുകൾ
സൗജന്യ പതിപ്പിൽ കുറച്ച് ഫീച്ചറുകളേ ഉൾപ്പെടുത്തിയിട്ടുള്ളു.
എഫക്ടുകൾ തത്സമയം കാണുക ഒന്നിലധികം ക്യാമറ ഉപയോഗിച്ചുള്ള എഡിറ്റിംഗ് ഒന്നിലധികം മോണിറ്ററിലുടെ ഔട്ട്പുട്ട് വളരെയധികം ഫയൽ തരങ്ങൾ തുറക്കാനും ഇറക്കുമതിചെയ്യാനുമുള്ള കഴിവ് വിമിയോയിലേക്ക് കയറ്റുമതി യൂട്യൂബിലേക്ക് കയറ്റുമതി
നോട്ട്: ലൈറ്റ്‍വർക്സ് 14 മുതൽ ഡിവിഡിയിലേക്കോ ബ്ലൂറേ ഡിസ്കിലേക്കോ നേരിട്ട് കയറ്റുമതിചെയ്യാൻ സൗജന്യ പതിപ്പിന് സാധിക്കില്ല.
എന്നാൽ ഹാർഡ് ഡ്രൈവിലേക്ക് സാധിക്കും.
സിനിമകളിലും ടിവി സീരിയലുകളിലുമുള്ള ഉപയോഗം Film title Year Director Editor പൾപ് ഫിക്ഷൻ 1994 ക്വെന്റിൻ ടരന്റിനോ സാലി മെൻകെ ദ ക്യുവർ 1995 പീറ്റർ ഹോർട്ടൺ ആന്റണി ഷെറിൻ റോമിയോ + ജൂലിയറ്റ് 1996 ബാസ് ലുഹർമാൻ ജിൽ ബിൽകോക്ക് എൽ.എ. കോൺഫിഡൻഷ്യൽ 1997 കർട്ടിസ് ഹാൻസൺ പീറ്റർ ഹോണെസ് മൗലിൻ റോഗർ 2001 ബാസ് ലുഹർമാൻ ജിൽ ബിൽകോക്ക് 28 ഡേയ്സ് ലേറ്റർ 2002 ഡാനി ബോയൽ ക്രിസ് ഗിൽ ബ്രൂസ് ആൾമൈറ്റി 2003 ടോം ഷഡ്യാക് സ്കോട്ട് ഗിൽ റെവല്യൂഷനറി റോഡ് 2008 സാം മെന്റിസ് താരിക് അൻവർ സെൻടൂറിയൻ 2010 നെയ്‍ൽ മാർഷൽ ക്രിസ് ഗിൽ ദി കിംഗ്സ് സ്പീച്ച് 2010 ടോം ഹൂപ്പർ താരിക് അൻവർ ദി വുൾഫ് ഓഫ് വാൾസ്ട്രീറ്റ് 2013 മാർട്ടിൻ സ്കോർസീസ് തെൽമ ഷൂമാക്കർ ചരിത്രം
പോൾ ബാംബർഗ്, നിക്ക് പൊള്ളോക്ക്, നെയ്ൽ ഹാരിസ് എന്നിവർ ചേർന്ന് ഒഎൽഇ ലിമിറ്റഡ് 1989 ൽ സ്ഥാപിച്ചു.
ഇത് 1994 ൽ ടെക്ട്രോണിക്സ് എന്ന കമ്പനിക്ക് നഷ്ടത്തിനെത്തുടർന്ന് വിറ്റു.
1999 ൽ ഇത് പുതിയതായി തുടങ്ങിയ ലൈറ്റ്‍വർക്സി ഇങ്ക്.
ന് വിറ്റു.
ഇത് പിന്നീട് ഫെയർലൈറ്റ് ജപ്പാൻ വാങ്ങി.
ഇതിനെത്തുടർന്ന് 2004 മെയിൽ ജീ ബ്രോഡ്കാസ്റ്റ് ഇത് വാങ്ങി.
ഇതും കാണുക List of video editing software Comparison of video editing software References
ലൈറ്റൺ സ്പ്രിങ്സ് (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Lytton_Springs,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് വടക്കുകിഴക്കൻ കാൾഡ്‌വെൽ കൗണ്ടിയിൽ സ്ഥിതി ചെയ്യുന്ന ഇൻകോർപ്പറേറ്റ് ചെയ്യാത്ത ഒരു കമ്മ്യൂണിറ്റിയാണ് ലൈറ്റൺ സ്പ്രിങ്സ് .
കാൾഡ്‌വെൽ കൗണ്ടിയുടെ ആസ്ഥാനമായ ലോക്ക്‌ഹാർട്ടിന് 10 miles (16 km) വടക്കുകിഴക്കാണ് ലൈറ്റൺ സ്പ്രിങ്സ്.
ഫാം-റ്റു-മാർക്കറ്റ് റോഡ് 1854 ഇതുവഴിയാണ്.
http://www.tshaonline.org/handbook/online/articles/hll77
30°00′17″N 97°36′45″W ﻿ / ﻿ 30.00472°N 97.61250°W ﻿ / 30.00472; -97.61250
ലൈല അലി
അമേരിക്കയിൽ നിന്നുള്ള മുൻ ബോക്സിങ്ങ് കായികതാരമാണ് ലൈല അലി ഇംഗ്ലീഷ് :Laila Amaria Ali (ജനനം:ഡിസംബർ 30, 1977) 1999 മുതൽ 2007 വരെ മത്സരവേദികളിൽ സജീവമായിരുന്നു.
ബോക്സിങ്ങ് ഇതിഹാസമായ മുഹമ്മദ് അലിക്ക് മൂന്നാമത്തെ ഭാര്യയിലുണ്ടായ പുത്രിയാണ്.
ലൈല.
ബോക്സിങ്ങ് ജീവിതകാലത്ത്  WBC, WIBA, IWBF IBA വനിതാ സൂപ്പർ മിഡിൽ വെയ്റ്റ് പട്ടങ്ങളൂം  IWBFന്റെ ലൈറ്റ് ഹെവിവെയിറ്റ് പട്ടവും കൈവശപ്പെടുത്തി.
ബോക്സിങ്ങ് റെക്കോർഡ് റഫറൻസുകൾ
ലൈറ്റ് പില്ലർ ഇംഗ്ലീഷ് വിലാസം https://ml.wikipedia.org/wiki/Light_pillar കാനഡയിലെ നുനാവൂട്ടിലെ കേംബ്രിഡ്ജ് ബേയിൽ ഐസ് ഫോഗിലൂടെ പ്രതിഫലിക്കുന്ന പ്രകാശം മൂലമുണ്ടാകുന്ന രാത്രികാല ലൈറ്റ് പില്ലറുകൾ
ലൈറ്റ് പില്ലർ അല്ലെങ്കിൽ പ്രകാശ തൂണുകൾ അന്തരീക്ഷത്തിലെ ഒരു  ഒപ്റ്റിക്കൽ പ്രതിഭാസമാണ്, അതിൽ പ്രകാശത്തിന്റെ ഒരു നീളത്തിലുള്ള ബീം ഒരു പ്രകാശ സ്രോതസ്സിനു മുകളിലോ താഴെയോ ആയി കാണുന്നു.